CELEX: 32021D1854
Language: hu
Date: 2021-10-18 00:00:00
Title: A Tanács (EU) 2021/1854 határozata (2021. október 18.) az Európai Unió által az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodással létrehozott Társulási Tanácsban az EU–Jordánia partnerségi prioritások érvényességének az új partnerségi prioritások Társulási Tanács általi elfogadásáig történő meghosszabbítása tekintetében képviselendő álláspontról

2021.10.22.   
               
               
                  HU
               
               
                  Az Európai Unió Hivatalos Lapja
               
               
                  L 374/56
               
            
         A TANÁCS (EU) 2021/1854 HATÁROZATA
         (2021. október 18.)
         az Európai Unió által az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodással létrehozott Társulási Tanácsban az EU–Jordánia partnerségi prioritások érvényességének az új partnerségi prioritások Társulási Tanács általi elfogadásáig történő meghosszabbítása tekintetében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodást (1) (a továbbiakban: a megállapodás) 1997. november 24-én írták alá, és az 2002. május 1-jén hatályba lépett.
                  
               
                     (2)
                  
                  
                     A Társulási Tanács az 1/2016 határozatával (2) elfogadta az EU–Jordánia partnerségi prioritásokat, és az 1/2018 határozatával (3) 2020 végéig meghosszabbította azok érvényességét.
                  
               
                     (3)
                  
                  
                     Levélváltás útján mindkét fél megállapodott arról, hogy a partnerség megszilárdításához irányadó dokumentumként az EU–Jordánia partnerségi prioritások érvényességét az új, aktualizált partnerségi prioritások elfogadásáig meg kell hosszabbítani.
                  
               
                     (4)
                  
                  
                     A megállapodás 91. cikke alapján a Társulási Tanács hatáskörrel rendelkezik arra, hogy határozatokat hozzon a megállapodás célkitűzéseinek megvalósítása céljából.
                  
               
                     (5)
                  
                  
                     A Társulási Tanácsnak írásbeli eljárás útján határozatot kell elfogadnia a partnerségi prioritások érvényességének az új, aktualizált partnerségi prioritások Társulási Tanács általi elfogadásáig történő meghosszabbítása céljából.
                  
               
                     (6)
                  
                  
                     Helyénvaló meghatározni az Unió által a Társulási Tanácsban képviselendő álláspontot, mivel a Társulási Tanács határozata joghatással fog bírni.
                  
               
                     (7)
                  
                  
                     Az Uniónak a Társulási Tanácsban képviselendő álláspontja ezért a Társulási Tanács határozattervezetén kell, hogy alapuljon,
                  
               ELFOGADTA EZT A HATÁROZATOT:
         
            1. cikk
            Az Unió által az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodással létrehozott Társulási Tanácsban az EU–Jordánia partnerségi prioritások érvényességének az új, aktualizált partnerségi prioritások Társulási Tanács általi elfogadásáig történő meghosszabbítása tekintetében képviselendő álláspontnak a Társulási Tanács határozattervezetén (4) kell alapulnia.
         
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2021. október 18-án.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 129., 2002.5.15., 3. o.
         
         
            (2)  Az EU–Jordánia Társulási Tanács 1/2016 határozata (2016. december 19.) az EU–Jordánia partnerségi prioritásokról való megállapodásról (HL L 355., 2016.12.24., 31. o.).
         
            (3)  Az EU–Jordánia Társulási Tanács 1/2018 határozata (2018. december 12.) az EU–Jordánia partnerségi prioritások két évvel történő meghosszabbításáról (HL L 8., 2019.1.10., 34. o.).
         
            (4)  Lásd az ST 12261/21 dokumentumot a http://register.consilium.europa.eu oldalon.